*A N U N Ţ*

Vă informăm că în perioada 05.02.2025-06.03.2025 persoanele fizice sau juridice, ce dețin în proprietate/utilizare/folosință un autovehicul, pot depune la sediul Primăriei municipiului Călăraşi solicitările pentru licitarea/atribuirea unui loc de parcare de domiciliu, în următoarea parcare:

* **Parcarea cu 12 locuri situată pe bulevardul 1 Mai, arondată blocurilor A13, A14, A15;**
* **Parcarea cu 29 de locuri situată pe strada Pompieri, arondată blocurilor A32, A33, A34, A35, A36, A37.**

Documente necesare pentru persoane fizice (copie şi original pentru conformitate):

* Documente privind domiciliul/reşedinţa/proprietatea: actul de identitate al solicitantului, actul de proprietate al imobilului (dacă solicitantul nu are domiciliul sau reședința în imobilul arondat parcării, dar il deține în proprietate);
* Certificatul de înmatriculare si cartea de identitate a autovehiculului deţinut în proprietate/utilizare/folosinţă - dovada că are Inspecţia Tehnică Periodică valabilă;
* Documente privind dreptul de folosinţă/utilizare al autovehiculului: contract de comodat, adeverinţa din care sa rezulte ca persoana juridică ce are calitatea de proprietar al autovehiculului este de acord ca persoana fizică angajată a societații, unul din asociați sau administratorul acesteia, să utilizeze vehiculul, inclusiv să parcheze la domiciliu (după caz).
* Certificat de încadrare într-o grupa de handicap, dovada că este veteran de război sau beneficiar al Decretului-Lege nr.118/1990 (dacă este cazul);
* Certificat de căsătorie pentru cazurile în care într-un apartament locuiesc mai multe familii și se solicită câte un loc de parcare de familie;

**Documente necesare pentru persoane juridice** **(copie şi original pentru conformitate):**

* Certificat de înregistrare al societăţii,actul de proprietate al imobilului (dacă solicitantul nu are sediul social în imobilul arondat parcării, dar il deține în proprietate);
* Certificatul de înmatriculare și cartea de identitate a autovehiculului deţinut în proprietate/utilizare/folosinţă - dovada că are Inspecţia Tehnică Periodică valabilă;
* Contract de comodat privind dreptul de utilizare al autovehiculului (după caz);
* Împuternicirea, însoțită de actul de identiatate al persoanei desemnate sa depună documentele in numele societății.

Persoanele fizice sau juridice care participă la procedura de licitare/atribuire a locurilor de parcare de domiciliu nu trebuie să figureze cu datorii la bugetul local.

Cu prioritate, în parcările de domiciliu se va atribui gratuit, la alegere, câte un loc de parcare pentru persoanele beneficiare ale Legii 448/2006 privind protecția și promovarea drepturilor persoanelor cu handicap, Decretului-Lege 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri și veteranilor de război.

După persoanele menționate anterior, au prioritate solicitanții ale căror autovehicule sunt declarate în evidențele fiscale ale Primăriei municipiului Călărași.

În conformitate cu prevederile regulamentului, în prima faza de licitatie/atribuire se licitează/atribuie un singur loc de parcare pentru un apartament, indiferent de numărul de persoane care locuiesc în acesta sau de numărul de autovehicule pe care le deţin persoanele respective, cu excepţia cazului în care într-un apartament au domiciliul două sau mai multe familii.

**Compartiment Transport Public Local**